CELEX: 32021R1986
Language: fi
Date: 2021-11-15 00:00:00
Title: Neuvoston asetus (EU) 2021/1986, annettu 15 päivänä marraskuuta 2021, Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta

16.11.2021   
               
               
                  FI
               
               
                  Euroopan unionin virallinen lehti
               
               
                  L 405/3
               
            
         NEUVOSTON ASETUS (EU) 2021/1986,
         annettu 15 päivänä marraskuuta 2021,
         Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Valko-Venäjän tilanteen johdosta määrättävistä rajoittavista toimenpiteistä 15 päivänä lokakuuta 2012 annetun neuvoston päätöksen 2012/642/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EY) N:o 765/2006 (2) pannaan täytäntöön päätös 2012/642/YUTP sekä säädetään erityisesti sellaisten henkilöiden, yhteisöjen tai elinten varojen ja taloudellisten resurssien jäädyttämisestä ja kielletään varojen tai taloudellisten resurssien asettaminen sellaisten henkilöiden, yhteisöjen tai elinten saataville, jotka ovat vastuussa vakavista ihmisoikeusloukkauksista tai kansalaisyhteiskunnan ja demokraattisen opposition tukahduttamisesta tai joiden toiminta muulla tavoin heikentää vakavasti demokratiaa tai oikeusvaltioperiaatteen toteutumista Valko-Venäjällä tai jotka hyötyvät Lukašenkan hallinnosta tai tukevat sitä.
                  
               
                     (2)
                  
                  
                     Neuvoston asetuksella (EU) 2021/1030 (3), jolla muutetaan asetusta (EY) N:o 765/2006, otetaan käyttöön uusia kohdennettuja talouspakotteita, mukaan lukien kielto myöntää vakuutuksia ja jälleenvakuutuksia Valko-Venäjän hallitukselle ja Valko-Venäjän julkisille elimille ja virastoille.
                  
               
                     (3)
                  
                  
                     Neuvosto hyväksyi 15 päivänä marraskuuta 2021 päätöksen (YUTP) 2021/1989 (4), jolla muutetaan päätöstä 2012/642/YUTP ja otetaan käyttöön tiettyjä poikkeuksia kieltoon myöntää vakuutuksia ja jälleenvakuutuksia Valko-Venäjän hallitukselle ja Valko-Venäjän julkisille elimille ja virastoille tahattomien seurausten välttämiseksi.
                  
               
                     (4)
                  
                  
                     Tietyt toimenpiteet kuuluvat perussopimuksen soveltamisalaan, ja niiden täytäntöönpanemiseksi tarvitaan sen vuoksi unionin tasolla annettua lainsäädäntöä, jotta voitaisiin varmistaa, että talouden toimijat soveltavat kyseisiä toimenpiteitä yhtenäisesti kaikissa jäsenvaltioissa.
                  
               
                     (5)
                  
                  
                     Asetus (EY) N:o 765/2006 olisi näin ollen muutettava tämän mukaisesti,
                  
               ON ANTANUT TÄMÄN ASETUKSEN:
         
            1 artikla
            Korvataan asetuksen (EY) N:o 765/2006 1 l artikla seuraavasti:
            
               
                  ”1l artikla
                  
                     1.   Kielletään vakuutusten tai jälleenvakuutusten myöntäminen
                     
                                 i)
                              
                              
                                 Valko-Venäjän hallitukselle, julkisyhteisöille, yhtiöille ja virastoille; tai
                              
                           
                                 ii)
                              
                              
                                 luonnollisille henkilöille, oikeushenkilöille, yhteisöille tai elimille, jotka toimivat i alakohdassa tarkoitetun oikeushenkilön, yhteisön tai elimen puolesta tai johdolla.
                              
                           
                  
                     2.   Edellä 1 kohdassa säädettyjä kieltoja ei sovelleta pakollisen vakuutuksen tai vastuuvakuutuksen myöntämiseen valkovenäläisille henkilöille, yhteisöille tai elimille silloin, kun vakuutettava riski sijaitsee unionissa, eikä vakuutuksen myöntämiseen Valko-Venäjän diplomaattisille edustustoille tai konsuliedustustoille unionissa.
                  
                  
                     3.   Edellä 1 kohdassa säädettyjä kieltoja ei sovelleta sellaisten sopimusten täytäntöönpanoon, jotka on tehty ennen 25 päivää kesäkuuta 2021, eikä sellaisiin liitännäissopimuksiin, jotka ovat tarpeen tällaisten sopimusten täytäntöönpanemiseksi.”
                  
               
            
         
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 285, 17.10.2012, s. 1.
         
            (2)  Neuvoston asetus (EY) N:o 765/2006, annettu 18 päivänä toukokuuta 2006, Valko-Venäjää koskevista rajoittavista toimenpiteistä (EUVL L 134, 20.5.2006, s. 1).
         
            (3)  Neuvoston asetus (EU) 2021/1030, annettu 24 päivänä kesäkuuta 2021, Valko-Venäjää koskevista rajoittavista toimenpiteistä annetun asetuksen (EY) N:o 765/2006 muuttamisesta (EUVL L 224 I, 24.6.2021, s. 1).
         
            (4)  Neuvoston päätös (YUTP) 2021/1989, annettu 15 päivänä marraskuuta 2021, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta (ks. tämän virallisen lehden sivu 8).